Source: http://lovinobana.sk.preview.xv1.argon.4system.sk/-samosprava
Timestamp: 2020-06-06 21:02:58+00:00

Document:
Lovinobaňa | Oficiálne stránky obce | Samospráva
Obec Lovinobaňa je samostatným územným samosprávnym a správnym celkom Slovenskej republiky združujúcim občanov, ktorí majú na jej území trvalý pobyt, ktorý bol zriadený zákonom SNR č.369/1990 Zb o obecnom zriadení v znení neskorších predpisov. Územie obce Lovinobaňa je územný celok, ktorý tvoria 2 katastrálne územia a to: Lovinobaňa, Uderiná. Zmeny územia obce Lovinobaňa možno vykonať len v súlade s ust. § 2 ods. 3 až 5 a ust. § 2a zákona č. 369/1990 Zb.. Obec Lovinobaňa je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Obec Lovinobaňa hospodári a nakladá aj s majetkom štátu, ktorý jej bol zverený v súlade s platnou právnou úpravou.
Orgánmi obce sú: Obecné zastupiteľstvo obce Lovinobaňa a starosta obce Lovinobaňa. Obecné zastupiteľstvo obce zriaďuje na základe osobitných právnych predpisov a podľa potrieb obce orgány obecného zastupiteľstva, ktorými sú: komisie obecného zastupiteľstva, obecný hasičský zbor. Obecné zastupiteľstvo podľa potreby zriaďuje aj iné stále alebo dočasné výkonné a kontrolné orgány a stanovuje rozsah ich pôsobnosti.
OBECNÉ ZAS TUPITEĽSTVO bližšie informácie ⇒ TU
Obecné zastupiteľstvo je zastupiteľský zbor obce Lovinobaňa zložený z poslancov zvolených v priamych voľbách obyvateľmi obce Lovinobaňa na štyri roky. Obecné zastupiteľstvo obce Lovinobaňa má 9 poslancov.
STAROSTA OBCE - Ing. Marian Lenhard bližšie informácie ⇒ TU
ZÁSTUPCA STAROSTU - PhDr.Pavel Mičianik, PhD.,M.A. (Pavol Gabľas-vzdal sa)
Starostu zastupuje zástupca starostu, ktorého spravidla na celé funkčné obdobie poverí zastupovaním starosta do 60 dní od zloženia sľubu starostu. Ak tak neurobí, zástupcu starostu zvolí obecné zastupiteľstvo. Zástupca starostu môže byť len poslanec. Starosta môže zástupcu starostu kedykoľvek odvolať. Ak starosta odvolá zástupcu starostu, poverí zastupovaním ďalšieho poslanca do 60 dní od odvolania zástupcu starostu. Ak je v obci zriadená obecná rada, zástupca starostu je jej členom. Zástupca starostu zastupuje starostu v rozsahu určenom starostom v písomnom poverení. Ak zanikne mandát starostu pred uplynutím funkčného obdobia, plní úlohy starostu v plnom rozsahu zástupca starostu. Zastupovanie sa skončí zložením sľubu novozvoleného starostu.
HLAVNÝ KONTROLÓR - Ing. Alexandra Vranová bližšie informácie ⇒ TU
KOMISIE OBECNÉHO ZASTUPITEĽSTVA bližšie informácie ⇒ TU
OBECNÝ ÚRAD bližšie informácie ⇒ TU
PRÁVOMOCI A KOMPENTENCIE bližšie informácie ⇒ TU
Obec je povinná vykonávať svoje samosprávne funkcie vymedzené v zákona č. 369/1990 Zb. o obecnom zriadení v znení neskorších zmien a doplnkov, najmä v § 4 ods. 3, v ďalších osobitných zákonoch a všeobecne záväzných právnych predpisoch.Obec samostatne rozhoduje a uskutočňuje všetky činnosti súvisiace so správou obce a jej majetku, samostatne zabezpečuje všetky úlohy vyplývajúce z jej samosprávnej pôsobnosti stanovenej osobitným zákonom, ak takéto činnosti v zmysle osobitného zákona nevykonáva štát alebo poverená právnická alebo fyzická osoba.
MAJETOK OBCE bližšie informácie ⇒ TU
Majetok obce tvoria všetky hnuteľné a nehnuteľné veci vo vlastníctve obce, pohľadávky a iné majetkové práva obce. Rozsah majetku obce vyplýva z osobitnej právnej úpravy (napr. zákona SNR č. 138/1991 Zb. o majetku obcí v znení neskorších právnych predpisov). Podrobnosti o hospodárení a nakladaní s majetkom obce upravujú „Zásady hospodárenia s majetkom obce Lovinobaňa“, ktoré schvaľuje Obecné zastupiteľstvo v Lovinobani (ust. § 9 ods. zákona SNR č. 138/1991 Zb. o majetku obcí v znení zmien a doplnkov).
Obec financuje svoju činnosť a potreby z vlastných príjmov, zo štátnych dotácií a iných zdrojov v súlade s právnymi predpismi. Obec môže financovať svoju činnosť pri plnení úloh obce aj z prostriedkov združených s inými obcami, (mestami), so samosprávnymi krajmi, a s inými právnickými a fyzickými osobami. Obec môže financovať svoje potreby aj z prostriedkov mimorozpočtových peňažných fondov, zo zisku z podnikateľskej činnosti, z návratných zdrojov financovania, a zo združených prostriedkov. Obci môžu byť poskytnuté dotácie zo štátneho rozpočtu Slovenskej republiky. Rozsah účelových a neúčelových dotácií je upravený pre kalendárny rok rozpočtovými pravidlami Slovenskej republiky.
ROZPOČET bližšie informácie ⇒ TU
Základom finančného hospodárenia obce je rozpočet obce zostavovaný v súlade s platnou právnou úpravou a schvaľovaný Obecným zastupiteľstvom v Lovinobani. Obecné zastupiteľstvo schvaľuje zmeny rozpočtu, kontroluje čerpanie prostriedkov z rozpočtu obce a schvaľuje záverečný účet obce. Rozpočet obce obsahuje príjmovú a výdavkovú časť. Pred schválením sa rozpočet obce a záverečný účet obce musí zverejniť najmenej na dobu pätnástich dní na úradnej tabuli v obci, aby sa k nemu mohli vyjadriť obyvatelia obce (ust. § 9 ods. 2 zákona č. 369/1990 Zb.). Účtovníctvo o stave majetku obce, o výnosoch, príjmoch a výdavkoch a finančných vzťahoch k štátnemu rozpočtu vedie Obecný úrad v Lovinobani. Výsledky hospodárenia obce, vrátane výsledkov hospodárenia peňažných fondov obce obsahuje záverečný účet obce, ktorý schvaľuje obecné zastupiteľstvo. Ročnú účtovnú závierku obce overuje audítor (ust. § 9 ods. 4 zákona č. 369/1990 Zb. v znení zmien a doplnkov).
DOKUMENTY bližšie informácie ⇒ TU
Spôsob zriadenia samosprávy Lovinobaňa, jej právomoci, kompetencie, zákony podľa, ktorých sa riadi a popis organizačnej štruktúry je na podstránke "Dokumenty" horné menu

References: § 2
 § 2
 § 4
 § 9
 § 9
 § 9